Ish kongresmeni Dan Rostenkovski vdes në moshën 82 vjeçare
Nga viti 1981 deri në vitin 1994, ai kryesoi Komisionin e Kongresit për Fondet që harton ligjet e taksave
Ish kongresmeni amerian, Dan Rostenkovski, vdiq në shtëpinë e tij në uiskonsin dje, në moshën 82 vjeçare. Ai ishte nga Çikagoja dhe kryesoi Komisionin e Kongresit për Fondet nga viti 1981 deri në vitin 1994, duke qënë një nga ligjvënësit më me influencë të kohës së tij. Influenca e tij u fashit për shkak të një skandali pasi ai u largua nga posti dhe përfundoi në burg nën akuzat për fallsifikime me dërgesa postare. Por Rostenkovski ishte një figurë popullore në Illinoi. Profesori i shkencave politike të Universitetit “Northwestern”, Keneth Janda e kujton më shumë Dan Rostenkovskin për personalitetin e tij. Janda thotë se personaliteti i tij e bëri Rostenkovskin një njeri të dashur për shtresën punëtore të Çikagos për 36 vjet. Ai shërbeu në Kongres nga si përfaqësues i Çikagos nga viti 1959 në 1995. Në vitin 1981 ai u zgjodh kryetar i komisionit të fuqishëm të Dhomës së Përfaqësuesve për fondet që harton ligjet e taksave. Me të pozitë erdhi edhe pushteti dhe mundësia për të influencuar në fondet për projekte madhore në shtetin e tij, Illinoi. Por fillimi i rënies së pushtetit dhe influencës së Dan Rostenkovskit erdhi në vitin 1992, kur një juri e madhe në Uashington ngriti kundër tij 17 akuza për shpërdorimin e fondeve federale. Ai pranoi dy nga akuzat për fallsifikime të dërgesave postare dhe kaloi 17 muaj në një burg federal. Ai humbi në zgjedhjet e vitit 1994 dhe nuk u rikthye kurrë më në politikë. Në një intervistë në vitin 1998, Rostenkovski pranoi se në nekrologjinë e tij do të shkruhej “Dan Rostenkovski fajtor”, por Janda thotë se shumica e njerëzve në Çikago nuk do ta kujtojë atë si të tillë. Presidenti Bill Klinton e fali Rostenkovskin në vitin 2000. Çuditërisht, vendin e Rostenkovskit në Kongres e zuri Rod Blagojeviçi në vitin 1996. Por Blagojeviëi fitoi zgjedhjet për postin e guvernatorit të Illinoit në 2002 dhe 2006, por u largua nga posti në vitin 2009 nën akuzat për korrupsion.